stanford-oval/wikipedia huggingface dataset:
พระพิมลธรรม (นาค สุมนนาโค)
ประวัติ

พระพิมลธรรม มีนามเดิมว่า นาค เป็นชาวบ้านบางพูน จังหวัดปทุมธานี เกิดเมื่อวันศุกร์ ขึ้น 5 ค่ำ เดือนยี่ ปีวอก จ.ศ. 1234 ตรงกับวันที่ 3 มกราคม พ.ศ. 2415 (นับแบบปัจจุบันเป็น พ.ศ. 2416) เมื่ออายุ 12 ปี ได้บรรพชาเป็นสามเณรอยู่กับเจ้าอธิการหว่าง วัดสารพัดช่าง (ภายหลังเป็นพระครูธรรมานุสารี วัดเทียนถวาย) ได้เข้าสอบครั้งแรกในปีขาล พ.ศ. 2433 ได้เปรียญธรรม 4 ประโยค เมื่ออายุครบอุปสมบท อาจารย์จึงนำมาฝากกับพระธรรมวโรดม (แดง สีลวฑฺฒโน) วัดสุทัศนเทพวรารามราชวรมหาวิหาร
พ.ศ. 2435 ปีมะโรง ได้อุปสมบทเป็นพระภิกษุ โดยมีสมเด็จพระวันรัต (แดง สีลวฑฺฒโน) เป็นพระอุปัชฌาย์ จากนั้นอยู่ศึกษาพระปริยัติธรรมกับสมเด็จพระอุปัชฌาย์บ้าง กับพระยาธรรมปรีชา (ทิม) บ้าง แล้วเข้าสอบเป็นครั้งที่สองในปีมะเมีย พ.ศ. 2437 ได้อีก 2 ประโยคเป็นเปรียญธรรม 6 ประโยค และเข้าสอบครั้งสุดท้ายในปีจอ พ.ศ. 2441 เป็นเปรียญธรรม 7 ประโยค
วันที่ 22 มิถุนายน พ.ศ. 2453 ได้รับพระราชทานสัญญาบัตรสถาปนาเป็นเจ้าคณะมณฑลชุมพร
สมณศักดิ์

10 พฤศจิกายน พ.ศ. 2442 เป็นพระราชาคณะชั้นสามัญที่ พระศรีสมโพธิ มีนิตยภัตราคาเดือนละ 4 ตำลึง
30 ธันวาคม พ.ศ. 2461 เป็นพระราชาคณะชั้นราชที่ พระราชเวที ตรีปิฎกภูษิต ธรรมบัณฑิตยติคณิศร บวรสังฆาราม คามวาสี
24 กันยายน พ.ศ. 2464 เป็นพระราชาคณะชั้นเทพที่ พระเทพสุธี ธรรมปรีชาประยุต สุทธปริยัติธร ยติคณิศร บวรสังฆาราม คามวาสี
6 พฤศจิกายน พ.ศ. 2469 เป็นพระราชาคณะชั้นธรรมที่ พระธรรมดิลก ศากยบุตติยนายก ตรีปิฎกบัณฑิต ยติคณิศร บวรสังฆาราม คามวาสี
6 พฤศจิกายน พ.ศ. 2476 เป็นพระราชาคณะเจ้าคณะรองฝ่ายอรัณยวาสี (ชั้นธรรมพิเศษ) ที่ พระอุบาลีคุณูปมาจารย์ ญาณวิสุทธิจริยาปริณายก ตรีปิฎกคุณาลังการ นานาสถานราชคมนีย์ สาธุการีธรรมากร สุนทรศีลาทิขันธ์
19 กันยายน พ.ศ. 2482 เป็นพระราชาคณะรองเจ้าคณะหนเหนือที่ พระพิมลธรรม มหันตคุณ วิบุลยปรีชาญาณนายก ตรีปิฎกคุณาลังการภูษิต อุดรทิศคณฤศร บวรสังฆาราม คามวาสี
มรณภาพ

พระพิมลธรรม ถึงแก่มรณภาพเมื่อวันที่ 14 กรกฎาคม พ.ศ. 2488 สิริอายุได้ 72 ปี 193 วัน
พระพิมลธรรม(นาค สุมนนาโค) อดีตเจ้าอาวาสวัดอรุณราชวราราม รูปที่ 10
พระพิมลธรรม(หลวงปู่นาค วัดแจ้ง) วัดอรุณราชวราราม
พระเจ้าไหฺว

| พระเจ้าไหฺว> พระมหากษัตริย์เซี่ย |
| --- | --- |
ครองราชย์: 1968 – 1924 ปีก่อนคริสตกาล (44 ปี)
พระองค์ก่อน: พระเจ้าจู้
พระองค์ถัดไป: พระเจ้าหมาง

พระราชบุตร: พระเจ้าหมาง
ราชวงศ์: ราชวงศ์เซี่ย
พระราชบิดา: พระเจ้าจู้
พระเจ้าไหฺว (จีน: 槐) เป็นพระมหากษัตริย์ราชวงศ์เซี่ย เป็นพระราชโอรสของพระเจ้าจู้ ครองราชย์ระหว่าง 1968 – 1924 ปีก่อนคริสตกาล รวมทั้งสิ้น 44 ปี
ผ้าป่า

ต้นผ้าป่า
ผ้าป่า คือผ้าที่ผู้ถวายนำไปวางพาดไว้บนกิ่งไม้เพื่อให้พระชักเอาไปเองโดยไม่กล่าวคำถวายหรือประเคนเหมือนถวายของทั่วไป กริยาที่พระหยิบผ้าไปใช้แบบนั้น เรียกว่า "ชักผ้าป่า"   ส่วนการถวายผ้าป่านิยมจัดของใช้เป็นบริวารผ้าป่าเหมือนบริวารกฐินเรียกว่า "ทอดผ้าป่า"
ประวัติ

ผ้าป่า เรียกดังนี้เพราะถือคติโบราณ คือสมัยพุทธกาลผ้าหายาก ภิกษุต้องแสวงหาผ้าที่เขาทิ้งไว้ตามป่าช้าบ้าง ตามทางเดินในป่าบ้างมาทำจีวรนุ่งห่ม คนใจบุญสมัยนั้นจึงนำผ้าไปแขวนไว้ตามต้นไม้ข้างทางที่พระเดินผ่าน ทำนองว่าทิ้งแล้วพระไปพบเข้าจึงหยิบไปทำจีวร โดยถือว่าเป็นผ้าไม่มีเจ้าของ ผ้าชนิดนั้นเลยเรียกว่า "ผ้าป่า"
ภาคตัดขวาง (ฟิสิกส์)

เมื่ออนุภาคสองตัวมีปฏิสัมพันธ์ต่อกัน ภาคตัดขวางร่วมกันของทั้งสองอนุภาค คือ บริเวณที่ผกผันกับการเคลื่อนที่สัมพัทธ์ของทั้งสองอนุภาค นั่นคือบริเวณที่เกิดการกระเจิงต่อกันนั่นเอง ถ้าอนุภาคเป็นทรงกลมไม่ยืดหยุ่น ภาคตัดขวางจะเกิดเฉพาะตอนที่อนุภาคทั้งสองสัมผัสกันเท่านั้น ดังนั้น ภาคตัดขวางของการกระเจิงมีความสัมพันธ์กับขนาดของอนุภาค แต่ถ้าหากอนุภาคมีปฏิสัมพันธ์กันอันเนื่องมาจากแรงที่ระยะต่าง ๆ เช่น แรงโน้มถ่วง แรงแม่เหล็กไฟฟ้า เป็นต้น ภาคตัดขวางของการกระเจิงจะมีขนาดใหญ่กว่าขนาดของอนุภาค เมื่อเราระบุให้ภาคตัดขวางเป็นฟังก์ชันของตัวแปรในสถานะสุดท้ายของอนุภาค เช่น มุม พลังงาน เป็นต้น  เราจะเรียกว่า differential cross section แต่เมื่อภาคตัดขวางคือบริเวณทั้งหมดที่มุมของการกระเจิงกวาดไปได้ จะเรียกว่า total cross section ภาคตัดขวางถูกระบุด้วย σ (sigma) มีหน่วยเดียวกันกับพื้นที่
ภาคตัดขวางของการกระเจิงอาจถูกบัญญัติในเรื่อง ฟิสิกส์นิวเคลียร์ ฟิสิกส์อะตอม และฟิสิกส์ของอนุภาค หัวข้อการชนของลำอนุภาคพุ่งชนเป้า ความน่าจะเป็นของการเกิดการกระเจิงใด ๆ เป็นสัดส่วนของภาคตัดขวางของการกระเจิงนั้น ดังนั้น การเจาะจงภาคตัดขวางของการกระเจิง คือ ตัวแทนของความน่าจะเป็นของการกระเจิงที่อาจจะเกิดขึ้นได้
ในการวัดอัตราของการกระเจิงขึ้นอยู่กับตัวแปรเกี่ยวกับการทดลอง เช่น ความหนาแน่นของวัสดุที่เป็นเป้า ความเข้มของลำอนุภาค ประสิทธิภาพของตัววัดของเครื่องมือ มุมที่ติดตั้งเครื่องมือวัด เป็นต้น
ประเทศรวันดาในพาราลิมปิกฤดูร้อน 2020

| ประเทศรวันดา ในพาราลิมปิกฤดูร้อน 2020 |
| --- | --- |

รหัสประเทศ: RWA
เอ็นพีซี: คณะกรรมการพาราลิมปิกรวันดา
ณ โตเกียว, ญี่ปุ่น 24 สิงหาคม ค.ศ. 2021 (2021-08-24) – 5 กันยายน ค.ศ. 2021 (2021-09-05)
นักกีฬา: 12 คน  ใน 1 ชนิดกีฬา
เหรียญ:  ทอง 0 เงิน 0 ทองแดง 0 รวม 0 
การเข้าร่วมแข่งขันพาราลิมปิกฤดูร้อน
1960 1964 1968 1972 1976 1980 1984 1988 1992 1996 2000 2004 2008 2012 2016 2020 2024
ประเทศรวันดา จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564  คณะกรรมการพาราลิมปิกแห่งประเทศรวันดาได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 12 คน เข้าร่วมการแข่งขันใน 1 ชนิดกีฬา
จำนวนผู้เข้าแข่งขัน

| กีฬา | ชาย | หญิง | รวม |
| --- | --- | --- | --- |
| ซิตติงวอลเลย์บอล | 0 | 12 | 12 |

| รวม | 0 | 12 | 12 |
ซิตติงวอลเลย์บอล

| นักกีฬา | รายการ | ฮีท> ผล | ฮีท> อันดับ | รอบก่อนรองฯ> ผล | รอบก่อนรองฯ> อันดับ | รอบรองฯ> ผล | รอบรองฯ> อันดับ | ชิงชนะเลิศ> ผล | ชิงชนะเลิศ> อันดับ |
| --- | --- | --- | --- | --- | --- | --- | --- | --- | --- |
ดูเพิ่ม

ประเทศรวันดาในพาราลิมปิก
รายชื่อผู้เชิญธงชาติรวันดาในพาราลิมปิก
รายชื่อนักกีฬารวันดาที่ได้รับเหรียญรางวัลพาราลิมปิก
แหล่งข้อมูลอื่น

โตเกียว 2020 เก็บถาวร 2016-08-25 ที่ เวย์แบ็กแมชชีน
โตเกียว 2020 (IOC)
คณะกรรมการพาราลิมปิกแห่งชาติญี่ปุ่น
เว็บไซต์ทางการ
| ด ค กประเทศที่เข้าร่วมแข่งขันพาราลิมปิกฤดูร้อน 2020 ที่ โตเกียว ประเทศญี่ปุ่น |
| --- | --- |
แอฟริกา:   แอลจีเรีย   แองกวิลลา   เบนิน   บอตสวานา   บูร์กินาฟาโซ   บุรุนดี   แคเมอรูน   กาบูเวร์ดี   แอฟริกากลาง   ชาด   คอโมโรส   สาธารณรัฐคองโก   สาธารณรัฐประชาธิปไตยคองโก   จิบูตี   อียิปต์   อิเควทอเรียลกินี   เอริเทรีย   เอธิโอเปีย   กาบอง   แกมเบีย   กานา   กินี   กินี-บิสเซา   โกตดิวัวร์   เคนยา   เลโซโท   ไลบีเรีย   ลิเบีย   มาดากัสการ์   มาลาวี   มาลี   มอริเตเนีย   มอริเชียส   โมร็อกโก   โมซัมบิก   นามิเบีย   ไนเจอร์   ไนจีเรีย   รวันดา   เซาตูแมอีปริงซีป   เซเนกัล   เซเชลส์   เซียร์ราลีโอน   โซมาเลีย   แอฟริกาใต้   ซูดานใต้   ซูดาน   เอสวาตีนี   แทนซาเนีย   โตโก   ตูนิเซีย   ยูกันดา   แซมเบีย   ซิมบับเว 
อเมริกา:   แอนทีกาและบาร์บิวดา   อาร์เจนตินา   อารูบา   บาฮามาส   บาร์เบโดส   เบลีซ   เบอร์มิวดา   โบลิเวีย   บราซิล   หมู่เกาะบริติชเวอร์จิน   แคนาดา   หมู่เกาะเคย์แมน   ชิลี   โคลอมเบีย   คอสตาริกา   คิวบา   ดอมินีกา   สาธารณรัฐโดมินิกัน   เอกวาดอร์   เอลซัลวาดอร์   กรีเนดา   กัวเตมาลา   กายอานา   เฮติ   ฮอนดูรัส   จาเมกา   เม็กซิโก   นิการากัว   ปานามา   ปารากวัย   เปรู   ปวยร์โตรีโก   เซนต์คิตส์และเนวิส   เซนต์ลูเชีย   เซนต์วินเซนต์และเกรนาดีนส์   ซูรินาม   ตรินิแดดและโตเบโก   สหรัฐ   อุรุกวัย   เวเนซุเอลา   หมู่เกาะเวอร์จินของสหรัฐ 
เอเชีย:   อัฟกานิสถาน   บาห์เรน   บังกลาเทศ   ภูฏาน   บรูไน   กัมพูชา   จีน   ติมอร์-เลสเต   ฮ่องกง   อินเดีย   อินโดนีเซีย   อิหร่าน   อิรัก   ญี่ปุ่น   จอร์แดน   คาซัคสถาน   คีร์กีซสถาน   ลาว   เลบานอน   มาเลเซีย   มัลดีฟส์   มองโกเลีย   พม่า   เนปาล   เกาหลีเหนือ   โอมาน   ปากีสถาน   ปาเลสไตน์   ฟิลิปปินส์   กาตาร์   ซาอุดีอาระเบีย   สิงคโปร์   เกาหลีใต้   ศรีลังกา   ซีเรีย   จีนไทเป   ทาจิกิสถาน   ไทย   เติร์กเมนิสถาน   สหรัฐอาหรับเอมิเรตส์   อุซเบกิสถาน   เวียดนาม   เยเมน 
ยุโรป:   แอลเบเนีย   อันดอร์รา   อาร์มีเนีย   ออสเตรีย   อาเซอร์ไบจาน   เบลารุส   เบลเยียม   บอสเนียและเฮอร์เซโกวีนา   บัลแกเรีย   โครเอเชีย   ไซปรัส   เช็กเกีย   เดนมาร์ก   เอสโตเนีย   ฟินแลนด์   ฝรั่งเศส   จอร์เจีย   เยอรมนี   สหราชอาณาจักร   กรีซ   ฮังการี   ไอซ์แลนด์   ไอร์แลนด์   อิสราเอล   อิตาลี   คอซอวอ   ลัตเวีย   ลีชเทินชไตน์   ลิทัวเนีย   ลักเซมเบิร์ก   มาซิโดเนียเหนือ   มอลตา   มอลโดวา   โมนาโก   มอนเตเนโกร   เนเธอร์แลนด์   นอร์เวย์   โปแลนด์   โปรตุเกส   โรมาเนีย   ซานมารีโน   เซอร์เบีย   สโลวาเกีย   สโลวีเนีย   สเปน   สวีเดน   สวิตเซอร์แลนด์   ตุรกี   ยูเครน 
โอเชียเนีย:   อเมริกันซามัว   ออสเตรเลีย   หมู่เกาะคุก   ฟีจี   กวม   คิริบาส   หมู่เกาะมาร์แชลล์   ไมโครนีเชีย   นาอูรู   นิวซีแลนด์   ปาเลา   ปาปัวนิวกีนี   ซามัว   ตองงา   ตูวาลู   วานูวาตู 
อื่นๆ:   ทีมนักกีฬาผู้ลี้ภัย   นักกีฬารัสเซีย
พระอโนมทัสสีพุทธเจ้า

| พระอโนมทัสสีพุทธเจ้า> ข้อมูล |
| --- | --- |
องค์ก่อนหน้า พระโสภิตพุทธเจ้าองค์ถัดไป พระปทุมพุทธเจ้า
 สถานีย่อยพระพุทธศาสนา
หลังจากศาสนาของพระโสภิตะพุทธเจ้าอันตรธานไป เป็นช่วงเวลาที่ว่างเว้นจากพระพุทธเจ้าถึงอสงไขยหนึ่ง เรียกว่า ชัยยะอสงไขย ล่วงมาถึงวรกัปหนึ่งมีพระพุทธเจ้ามาอุบัติ ๓ พระองค์ พระพุทธเจ้าองค์แรกทรงพระนามว่า พระอโนมทัสสีพุทธเจ้า
พระประวัติ

พระอโนมทัสสีพุทธเจ้า ประสูติเป็นพระอโนมทัสสีราชกุมาร ในราชวงศ์กษัตริย์แห่งจันทวดีนคร พระราชบิดาทรงพระนามว่าพระเจ้ายสวา และพระราชมารดาทรงพระนามว่าพระนางยโสธรา
อโนมทัสสีราชกุมารทรงเกษมสำราญอยู่ ๑๐,๐๐๐ ปี ในปราสาท ๓ หลัง คือ สิริปราสาท อุปสิริปราสาท และสิริวัฑฒะปราสาท มีพระมเหสีพระนามว่า สิริมาเทวี และทรงมีสนมนารีแวดล้อมอีก ๒๓,๐๐๐ นาง
วันหนึ่ง พระอโนมทัสสีทอดพระเนตรเห็นเทวทูตทั้งสี่ คือ คนแก่ คนเจ็บ คนตาย และนักบวช พระองค์จึงมีพระทัยน้อมไปทางบรรพชา
เมื่อพระนางสิริมาเทวีประสูติพระโอรส พระนามว่า อุปวาณะกุมาร จึงได้เสด็จออกบรรพชาด้วยพระวอทอง มีผู้ออกบรรพชาตามจำนวน ๓ โกฏิ
อโนมทัสสีราชกุมารทรงบำเพ็ญความเพียรอยู่ ณ หมู่บ้านอนูปมพราหมณ์ เป็นเวลา ๑๐ เดือน จนถึงวันเพ็ญเดือนวิสาขะ ทรงรับข้าวมธุปายาสจากธิดาอนูปมเศรษฐี และรับหญ้า ๘ กำจากอนูปมาชีวก ปูลาดใต้ต้นอัชชุนะ (ต้นรกฟ้า)เป็นโพธิบัลลังก์ และได้ตรัสรู้เป็นพระพุทธเจ้าในคืนนั้น
พระอโนมทัสสีพุทธเจ้าทรงแสดงปฐมเทศนา แก่พระภิกษุผู้บรรพชาตามจำนวน ๓ โกฏิ ที่สุธัมมราชอุทยาน ทำให้พระภิกษุ ๓ โกฏินั้น สำเร็จเป็นพระอริยบุคล
ธรรมาภิสมัยในพุทธกาลของพระอโนมทัสสีพุทธเจ้าบังเกิดขึ้น ๓ วาระ คือ
วาระที่ ๑ แสดงปฐมเทศนา ธรรมาภิสมัยบังเกิดแก่มนุษย์และเทวดา ๑๐๐ โกฏิ
วาระที่ ๒ แสดงธรรมบนดาวดึงส์เทวโลกโปรดพุทธมารดา ธรรมาภิสมัยบังเกิดแก่เทวดา ๘๐ โกฏิ
วาระที่ ๓ แสดงมงคลปัญหา ธรรมาภิสมัยบังเกิดแก่มนุษย์และเทวดา ๗๘ โกฏิ
พระอโนมทัสสีพุทธเจ้า ทรงประชุมสาวกสันนิบาต ๓ ครั้ง
ครั้งที่ ๑ ทรงแสดงปาฏิโมกข์แก่พระสงฆ์สาวก ๘๐๐,๐๐๐ โกฏิ โดยมีพระเจ้าอิสิทัตตะ ซึ่งออกบวชเป็นประธาน
ครั้งที่ ๒ ทรงแสดงปาฏิโมกข์แก่พระสงฆ์สาวก ๗๐๐,๐๐๐ โกฏิ โดยมีพระเจ้าสุนทรินธระ กรุงราธวดี ซึ่งออกบวชเป็นประธาน
ครั้งที่ ๓  ทรงแสดงปาฏิโมกข์แก่พระสงฆ์สาวก ๖๐๐,๐๐๐ โกฏิ โดยมีพระเจ้าโสเรยยะ กรุงโสเรยยะ ซึ่งออกบวชแล้วเป็นประธาน
พระอโนมทัสสีพุทธเจ้ามีพระสาวกองค์สำคัญ คือ
พระอัครสาวก   คือ พระนิสภะเถระ และพระอโนมะเถระ
พระอัครสาวิกา คือ พระสุมนาเถรี และพระสุนทรีเถรี
พระอุปัฏฐาก    คือ พระวรุณะ
พระอโนมทัสสีพุทธเจ้ามีพระวรกายสูง ๕๘ ศอก มีพระรัศมีแผ่ออกไปเหมือนดวงอาทิตย์ เมื่อพระชนมายุได้ ๑๐๐,๐๐๐ ปี จึงปรินิพพาน พระศาสนาดำรงอยู่ได้ ๑๐๐,๐๐๐ ปีจึงอันตรธานไป
ความเกี่ยวข้องกับพระพุทธโคดม

ในสมัยของพระอโนทัสสีพุทธเจ้า พระพุทธเจ้าองค์ปัจจุบันได้เสวยพระชาติเป็นพระยายักขเสนาบดี มีฤทธาศักดานุภาพมาก เป็นใหญ่กว่ายักษ์ทั้งหลาย ปกครองเหล่าบริวารยักษ์นับแสนโกฏิ เมื่อได้ยินว่าพระพุทธเจ้านาม "อโนมทัสสี" ทรงอุบัติขึ้นแล้ว มีจิตใจปีติยินดียิ่ง จึงเนรมิตมณฑบใหญ่อันงดงาม ประดับด้วยแก้วทั้ง ๗ แล้วอาราธนาพระพุทธเจ้าและพระอริยสาวกเข้าไปในมณฑบ บำเพ็ญมหาทานจำนวนมากตลอดเจ็ดวัน ด้วยปรารถนาพระโพธิญาณ
เมื่อพระพุทธองค์ทรงอนุโมทนา พระองค์ตรัสพุทธพยากรณ์ว่า
"ท่านพญายักขเสนาบดีนี้ นานไปในอนาคตกำหนดอีก 1 อสงไขยกับอีกเศษแสนมหากัป จะได้ตรัสเป็นพระพุทธเจ้าองค์หนึ่ง มีนามว่า พระศรีศากยมุนีโคดมพุทธเจ้า"
เมื่อพญายักขเสนาบดีได้รับทราบอย่างนั้นมีความปีติยินดี เพียรสร้างบารมีต่อไป จนสิ้นอายุ เวียนเกิดตายต่อไป
ความเกี่ยวข้องกับพระโมคคัลลานะ พระสารีบุตร

ในสมัยของพระอโนมทัสสีพุทธเจ้า มีมานพผู้หนึ่งนามว่า สรทมานพ เกิดเบื่อหน่ายในโลก จึงบวชเป็นชฎิลดาบส บำเพ็ญเพียรจนสำเร็จวิชาสมถกัมมัฏฐาน เหาะเหินเดินอากาศ มีอิทธิฤทธิ์ ส่งกระแสจิตได้ พระพุทธองค์ทรงทราบด้วยญาณจึงเสด็จไปโปรดสรทมานพ สรทมานพได้พบพระพุทธองค์เกิดความเลื่อมใสจึงอาราธนาให้ทรงประทับบนบัลบังก์ของตน แล้วส่งกระแสจิตเรียกลูกศิษย์ของตน ขณะเดียวกันพระพุทธองค์ก็ทรงอธิษฐานจิตให้อัครสาวกและสาวกทั้งมวลของพระองค์มารวมกัน ณ ที่แห่งนี้โดยทันที
สรทดาบสให้ลูกศิษย์นำดอกไม้มาทำเป็นบัลลังก์ ดอกไม้เพียงน้อยนิดทำให้เกิดบัลลังก์ขนาดใหญ่ ยาวหลายโยชน์ แล้งจึงอัญเชิญพระพุทธองค์และเหล่าสาวกประทับนั่งบนบัลลังก์บุปผชาติ พระพุทธองค์ทรงดำริว่าจะเข้าสู่นิโรธสมาบัติ เป็นเวลา ๗ วัน เพื่อที่จะให้การทำสักการะนี้มีอานิสงส์ไพศาล โดยสรทมานพมีศรัทธาแรงกล้า ใช้บุปผาฉัตรกางกั้นเพื่อให้ร่มเงาแก่พระองค์เป็นเวลา ๗ วัน โดยไม่หยุดพัก
เมื่อครบ ๗ วัน พระพุทธองค์และเหล่าพระสาวกออกจากนิโรธสมาบัติ รับสั่งให้อัครสาวกเบื้องขวา คือพระนิสภะแสดงธรรม สรทดาบสมีจิตใจเลื่อมใสในพระนิสภะ แล้วจึงให้พระอโนเถระแสดงธรรมต่อ แต่ไม่มีผู้ใดสำเร็จมรรคผลเลย พระพุทธองค์จึงทรงแสดงธรรมเอง ทำให้เหล่าลูกศิษย์ทั้งหมดของมานพหนุ่มสำเร็จเป็นพระอรหันต์ทั้งหมด เหลือแต่สรทมานพเพียงผู้เดียว เพราะคอยถือบุปผาฉัตรตลอดเวลา และชื่นชมในพระนิสภะตลอดเวลา จิตใจจึงไม่ได้สนใจพระธรรม พระพุทธองค์ทรงทราบดีแล้วแต่ก็ตรัสถามว่าเหตุใดถึงเพ่งมองดูพระนิสภะจนมิได้ฟังธรรม สรทมานพจึงตอบไปว่า ท่านไม่หวังเป็นอินทร์พรหมใดๆ ขอเป็นอัครสาวกเบื้องขวาของพระพุทธเจ้าพระองค์ใดพระองค์หนึ่ง
พระอโนมทัสสี จึงทรงมีกระแสพุทธพยากรณ์แก่สรทมานพ ว่าจะได้เป็นอัครสาวกเบื้องขวาของพระสมณโคตมพุทธเจ้า นามว่า พระสารีบุตร และสิริวัฒน์เศรษฐี สหายรักของสรทมานพจะได้เป็นอัครสาวกเบื้องซ้ายเคียงข้าง นามว่า พระโมคคัลลานะ
เมื่อสรทมานพได้ฟังก็เกิดจิตใจเลื่อมใส เมื่อพระพุทธองค์และพระสาวกเสด็จกลับแล้ว ก็เหาะไปหาสิริวัฒน์เศรษฐีและแจ้งข่าวนี้ ทั้งสองจึงยินดีบำเพ็ญเพียรเพื่อให้ได้เป็นอัครสาวก ออกบวชในพระพุทธศาสนา สิ้นอายุขัยเวียนว่ายตายเกิดจนสำเร็จพระอรหันต์ในกาลสมัยของพระพุทธเจ้าองค์ปัจจุบันนี้แล
ดูเพิ่ม

พระพุทธเจ้า
พระพุทธเจ้าในอดีต
| ก่อนหน้า |  | พระอโนมทัสสีพุทธเจ้า |  | ถัดไป |
| --- | --- | --- | --- | --- |
| พระโสภิตพุทธเจ้า (๙๐,๐๐๐ ปี) |  | พระพุทธเจ้าในอดีต องค์ที่ ๑๐   (๑๐๐,๐๐๐ ปี) |  | พระปทุมพุทธเจ้า (๑๐๐,๐๐๐ ปี) |
| ด ค กพระพุทธเจ้า |
| --- | --- | --- |
| ประเภท |  อนุพุทธะ  ปัจเจกพุทธะ  สัมมาสัมพุทธะ  |  |
| พระพุทธเจ้าในอดีต (ตามคัมภีร์พุทธวงศ์) |  พระตัณหังกรพุทธเจ้า  พระเมธังกรพุทธเจ้า  พระสรณังกรพุทธเจ้า  พระทีปังกรพุทธเจ้า  พระโกณฑัญญพุทธเจ้า  พระมังคลพุทธเจ้า  พระสุมนพุทธเจ้า  พระเรวตพุทธเจ้า  พระโสภิตพุทธเจ้า  พระอโนมทัสสีพุทธเจ้า  พระปทุมพุทธเจ้า  พระนารทพุทธเจ้า  พระปทุมุตรพุทธเจ้า  พระสุเมธพุทธเจ้า  พระสุชาตพุทธเจ้า  พระปิยทัสสีพุทธเจ้า  พระอัตถทัสสีพุทธเจ้า  พระธัมมทัสสีพุทธเจ้า  พระสิทธัตถพุทธเจ้า  พระติสสพุทธเจ้า  พระปุสสพุทธเจ้า  พระวิปัสสีพุทธเจ้า  พระสิขีพุทธเจ้า  พระเวสสภูพุทธเจ้า  พระกกุสันธพุทธเจ้า  พระโกนาคมนพุทธเจ้า  พระกัสสปพุทธเจ้า  |  |
| พระพุทธเจ้าในปัจจุบัน |  พระโคตมพุทธเจ้า  |  |
| พระพุทธเจ้าในอนาคต (ตามคัมภีร์อนาคตวงศ์) |  พระศรีอริยเมตไตรย  พระรามสัมพุทธเจ้า  พระธรรมราชาสัมพุทธเจ้า  พระธรรมสามีสัมพุทธเจ้า  พระนารทสัมพุทธเจ้า  พระรังสีมุนีสัมพุทธเจ้า  พระเทวเทพสัมพุทธเจ้า  พระนรสีหสัมพุทธเจ้า  พระติสสสัมพุทธเจ้า  พระสุมังคลสัมพุทธเจ้า  |  |
| พระธยานิพุทธะตามคติมหายาน |  พระไวโรจนพุทธะ  พระอักโษภยพุทธะ  พระอมิตาภพุทธะ  พระรัตนสัมภวพุทธะ  พระอโมฆสิทธิพุทธะ  |  |
| พระพุทธเจ้าองค์อื่น ๆ ตามคติมหายาน |  อาทิพุทธะ  พระไภษัชยคุรุ  พระสัทธรรมวิทยาตถาคต  พระสหัสประภาราชาศานติสถิตยตตถาคต  พระประภูตรัตนะ  |  |
นิภาภรณ์ ฐิติธนการ

| นิภาภรณ์ ฐิติธนการ |
| --- | --- |
ชื่อเกิด: นิภาภรณ์ ฐิติธนการ
เกิด: 10 ตุลาคม พ.ศ. 2528 (38 ปี)
แนวเพลง: ป็อป ร็อก อัลเทอร์เนทีฟร็อก
อาชีพ: พิธีกร ยูทูบเบอร์ นักแสดง
ช่วงปี: พ.ศ. 2552 - ปัจจุบัน
ค่ายเพลง:  ทรูแฟนเทเชีย  แชนเดอเลียร์มิวสิก 
นิภาภรณ์ ฐิติธนการ (เกิด 10 ตุลาคม พ.ศ. 2528) ชื่อเล่น ซานิ เป็นนักร้อง-นักแสดงหญิงชาวไทย ได้รับรางวัลชนะเลิศจากรายการ ทรู อะคาเดมี่ แฟนเทเชีย ซีซั่นที่ 6 โดยขณะแข่งขันมีรหัสประจำตัวคือ V6 ซานินับเป็นผู้หญิงคนแรกที่สามารถคว้าแชมป์จากรายการทรู อะคาเดมี แฟนเทเชียได้สำเร็จ ทั้งนี้ซานิยังได้รางวัล Pepsi I Can Do Award และได้ไปร่วมงานกับฮิปฮอประดับโลก “Akon” ถึงลอสแอนเจลิส สหรัฐอเมริกา
ประวัติ

ซานิ เกิดเมื่อวันที่ 10 ตุลาคม พ.ศ. 2528 เป็นลูกสาวคนเดียวของครอบครัว จบชั้นมัธยมศึกษาจากโรงเรียนเซนต์โยเซฟคอนเวนต์ (รุ่นโบว์เขียว G4) จบการศึกษาระดับปริญญาตรีจากคณะมนุษยศาสตร์ มหาวิทยาลัยศรีนครินทรวิโรฒ สาขาวิชาภาษาไทย และ จบการศึกษาระดับปริญญาโทจากคณะนิเทศศาสตร์ มหาวิทยาลัยศรีปทุม สาขาวิชาการสื่อสารดิจิตอล
ซานิ เริ่มต้นการเล่นดนตรี เมื่อเรียนมหาวิทยาลัย ซึ่งแต่ละวัน ต้องซ้อมดนตรี ซ้อมร้องเพลงหนักมาก จนทำให้กลับบ้านดึกเป็นประจำ จนเกือบเสียการเรียน พ่อของซานิจึงบอกว่า ถ้าซ้อมดนตรีแล้วเป็นเช่นนี้อีกต้องเลิก โดยให้เวลาหนึ่งภาคเรียน ซานิจึงพัฒนาตนเองและเข้าร่วมแข่งขัน รายการทรู อะคาเดมี่แฟนเทเชีย ซีซั่นที่ 6 จนสามารถก้าวสู่การเป็นสุดยอดนักล่าฝันหญิงคนแรกของรายการได้สำเร็จ
รางวัล

พ.ศ. 2552
รางวัลที่ 1 ประกวดวงแบนด์ จาก Tiger Translate 2009
รางวัลชนะเลิศ Academy Fantasia season 6
รางวัล Pepsi I Can Do Award
พ.ศ. 2553
รางวัลศิลปินหญิงยอดเยี่ยม Kazz magazine award 2009
พ.ศ. 2554
รางวัลศิลปินหญิงยอดเยี่ยม Kazz magazine award 2010
งานเพลง / อัลบั้ม

| งานเพลง / อัลบั้ม |
| --- | --- | --- | --- |

| วันที่ปล่อยเพลง | เพลง | นักร้อง | อัลบั้ม |
| พ.ศ. 2552  | ผิดมากไหม | นิภาภรณ์ ฐิติธนการ ทรู อะคาเดมี่ แฟนเทเชีย ซีซั่นที่ 6 | Debutants AF6 the Album |
| พ.ศ. 2552  | ยิ่งให้ยิ่งได้ | นิภาภรณ์ ฐิติธนการ ร่วมร้องกับ แม็ค กุญแจซอล และพนักงานทรู (อมยิ้ม Together) | (อมยิ้ม Together) |
| พ.ศ. 2552  | ขอความสุข คืนกลับมา | นิภาภรณ์ ฐิติธนการ (อมยิ้ม Together) | (อมยิ้ม Together) |
| พ.ศ. 2553  | FAIR | Zani The Winner ทรู อะคาเดมี่ แฟนเทเชีย ซีซั่นที่ 6 | อัลบั้ม The Winner Project |
| พ.ศ. 2553  | รักพาเราไป | The Winner ทรู อะคาเดมี่ แฟนเทเชีย ซีซั่นที่ 1 - ทรู อะคาเดมี่ แฟนเทเชีย ซีซั่นที่ 6 | อัลบั้ม The Winner Project |
| พ.ศ. 2553  | เราจะครองแผ่นดินโดยธรรม | (อมยิ้ม Together) | อัลบั้ม true fantasia |
| พ.ศ. 2554  | เราจะครองแผ่นดินโดยธรรม ปี2 | (อมยิ้ม Together) | อัลบั้ม true fantasia |
| พ.ศ. 2554  | วับวาว | นิภาภรณ์ ฐิติธนการ | อัลบั้ม Zani & The missing piece |
| พ.ศ. 2554  | นาฬิกาหัวใจ | นิภาภรณ์ ฐิติธนการ | อัลบั้ม Zani & The missing piece |
| พ.ศ. 2555  | ทำด้วยใจ | Zani  นิภาภรณ์ ฐิติธนการ เพลงประกอบโครงการ D Ambassador | อัลบั้ม D Ambassador |
| พ.ศ. 2555  | เจ็บทุกเช้า Life is Change | Zani นิภาภรณ์ ฐิติธนการ | อัลบั้ม New Single ( Zani ) |
| พ.ศ. 2556  | คุ คะ คิ | Zani นิภาภรณ์ ฐิติธนการ | อัลบั้ม New Single ( Zani ) |
| พ.ศ. 2557  | ใต้ผ้าห่ม | Zani นิภาภรณ์ ฐิติธนการ | อัลบั้ม New Single ( Zani ) |
| พ.ศ. 2557  | คนแปลกหน้า | โปรเจกต์ hello stranger | อัลบั้ม  hello stranger |
| พ.ศ. 2558  | รัก Never Die | โปรเจกต์  New Single ( Zani ) | อัลบั้ม New Single ( Zani ) |
| พ.ศ. 2559  | ได้หมด (It's All Good) | New Single ( Zani ) | ( Zani )ซานิ นิภาภรณ์ Feat. Mildvocalist |
| พ.ศ. 2560  | ถึงเวลา..Wake | ( Zani ) | Ost.School Tales เรื่องผีมีอยู่ว่า |
| พ.ศ. 2560  | คนรักหรือแค่คนรู้จัก | ( Zani ) | อัลบั้ม Love Status เพลงรักที่…ไม่รัก |
งานเพลง / อัลบั้ม > เพลงประกอบละคร

| ปี | เพลง | เรื่อง |
| --- | --- | --- |
| 2558 | ชอบความเสี่ยง | ประกอบละคร สะใภ้สายลับ |
| 2558 | มโน | ประกอบละคร ใต้เงาจันทร์ |
| 2562 | รักไม่มีวันท้อ | ประกอบละคร นางร้าย |
| 2562 | รักในลับ (ร้องร่วมกับ ธนนท์ จำเริญ) | ประกอบละคร ปมรักสลับหัวใจ |
| 2562 | หัวใจคนเลว | ประกอบละคร สองนรี |
| 2564 | ปม | ประกอบละคร กระเช้าสีดา |
| 2565 | ของรักของหวง | ประกอบละคร รากแก้ว |
| 2566 | โอ๊ยวุ่นวาย (Oh My God) | ประกอบละคร วงศาคณาญาติ |
งานเพลง / อัลบั้ม > ซิงเกิลรับเชิญ

| ปี | ชื่อเพลง | อัลบั้ม |
| --- | --- | --- |
| 2565 | "ความรักไม่เคยมีอยู่จริง" (โอ๊ต ปราโมทย์  ร่วมกับ ซานิ) | แก่น |
ผลงานทางการแสดง > ภาพยนตร์

ภาพยนตร์เรื่อง ล่า ฝ่า ฝัน ปี 2553
ผลงานทางการแสดง > ละครเวที

| ผลงานละครเวที |
| --- | --- | --- | --- | --- | --- |

| พ.ศ. | ละครเวทีเรื่อง | รับบท | แสดงคู่กับ | ผลิตโดย | เริ่มแสดง |
| 2555 | หนึ่งในดวงใจ | รตี (นางเอก) | ศิวัฒน์ โชติชัยชรินทร์ | เจ เอส แอล โกลบอล มีเดีย   ทรูแฟนเทเชีย   ช่อง7 | 27 มกราคม 2555 |
ผลงานทางการแสดง > ละครโทรทัศน์

| ปี พ> ศ. | เรื่อง | บทบาท | ออกอากาศ |
| --- | --- | --- | --- |
| 2555 | ท่านชายในสายหมอก | พัชรี | ช่อง 3 |
| 2556 |  ดาวเกี้ยวเดือน | นันทินี (นางร้าย) | ช่อง 3 |
| 2558 | เงาใจ | วาโพ | ช่องวัน |
| 2558 | แอลโอแอล ชีวิตคิดบวก | คุณครู | ทรูโฟร์ยู |
| 2560 | ศรีอโยธยา | เจ้าจอมแข (อดีต) / 	นรี ไตรรัตนดำรงค์ (ปัจจุบัน) | ทรูโฟร์ยู |
| 2561 | ลมไพรผูกรัก | เจน | ช่อง 3 |
| 2562 | ศรีอโยธยา ภาค 2 | เจ้าจอมแข (อดีต) / 	นรี ไตรรัตนดำรงค์ (ปัจจุบัน) | ทรูโฟร์ยู |
| 2563 | วุ่นรักนักข่าว | ลัดดา | พีพีทีวี |
| 2563 | สะใภ้ ไร้ศักดินา | เชอรี่ | ช่อง 8 |
| 2564 | รักนิรันดร์จันทรา | ชมพู | ช่อง 3 |
| 2564 | ส่งร้อนเสิร์ฟรัก | นุนา | ช่องวัน 31 |
| 2564 | พริกกับเกลือ | ใจดี | ช่อง 7 |
| 2565 | My Sassy Princess เจ้าหญิง 2022 (ตอน The Glass Slippers ซินเดอเรลล่า 2022) | พรทิพย์ หิรัญกุล (น้าหยี) | ช่องวัน 31 |
| 2565 | เมียหลวง | ฉวีเพ็ญ | เทนเซ็นต์ วิดีโอ ช่อง 8 |
| 2566 | Midnight Series : Dirty Laundry ซักอบร้ายนายสะอาด | มาม่าซัง | ดิสนีย์+ ฮอตสตาร์  จีเอ็มเอ็ม 25 |
| 2566 | 18 มงกุฏสะดุดเลิฟ | เอมมี่ (รับเชิญ) | ช่อง 3 |
| 2566 | สืบลับหมอระบาด | เบญจวรรณ อัจฉริยธรรม (เบญ) | ช่อง 3 |
| 2566 | ลมพัดผ่านดาว | ไอวี่ | ช่อง 7 |
| 2567 | เจ้าพ่อ | อรอุษา | ช่อง 8 |
ผลงานทางการแสดง > ละครซิทคอม

ละครโทรทัศน์ทั้งหมดด้านล่างนี้ออกอากาศทางสถานีโทรทัศน์โมเดิร์นไนน์
| ผลงานละครและซิทคอม |
| --- | --- | --- | --- |

| ปี พ.ศ. | เรื่อง | รับบทเป็น | หมายเหตุ |
| พ.ศ. 2554 - พ.ศ. 2555 | คู่รักต่างขั้ว | แก้ว |  |

ละครโทรทัศน์ทั้งหมดด้านล่างนี้ออกอากาศทางช่องเวิร์คพอยท์
| ผลงานละครและซิทคอม |
| --- | --- | --- | --- |

| ปี พ.ศ. | เรื่อง | รับบทเป็น | หมายเหตุ |
| พ.ศ. 2565 | โรงงานบรรจุรัก | พลอยสวย |  |
ผลงานทางการแสดง > งานพิธีกร

โทรทัศน์
พิธีกรรายการ ดาราวิลล่า ทางช่อง 5 ออกอากาศทุกวันอาทิตย์ เวลา 18.05 - 19.00 น.
พิธีกรรายการ สยามเด็กเล่น ทาง ทรูวิชั่นส์ ช่อง True Music ช่อง 81 (2555-ปัจจุบัน)
โค้ชในรายการ เดอะวอยซ์ คิดส์ ไทยแลนด์ (The Voice Kids Thailand) ตั้งแต่ซีซั่นที่ 1 - ซีซั่นที่ 3
พิธีกรรายการ ทรู อคาเดมี่ แฟนเทเชีย ซีซั่นที่ 10 สัปดาห์ที่ 6 (2556)
พิธีกรรายการ สวย เฉียบ เนี๊ยบ ทางช่อง Workpoint TV ออกอากาศทุกวันจันทร์-ศุกร์ เวลา 08.00 - 08.30 น.
พิธีกรรายการ เริ่ด 5 ทางช่อง ททบ.5 ออกอากาศทุกวันอังคาร เวลา 17.00 - 17.30 น.
พิธีกรรายการ คนละดาวเดียวกัน ทางช่อง ไทยพีบีเอส ออกอากาศทุกวันพฤหัสบดี เวลา 21.10 - 22.00 น.
พิธีกรรายการ เฮ มัน โชว์ Golden Tambourine ทางช่อง 7 ออกอากาศทุกวันเสาร์ เวลา 18.20 - 19.50 น.
พิธีกรรายการ Sound Check EP.1 ทางช่องวัน 31 ออกอากาศทุกวันจันทร์ - พฤหัสบดี เวลา 23:00 - 23.30 น. คู่กับ วราวุธ โพธิ์ยิ้ม (4 มกราคคม 2564-ปัจจุบัน)
พิธีกรรายการ LAZ iCON ไอคอนป๊อบ ตัวท็อปเดบิวต์ ทางช่องวัน 31 ออกอากาศทุกวันเสาร์เวลา 20:15 น. คู่กับ พุฒิชัย เกษตรสิน (9 ตุลาคม 2564-9 มกราคม 2565)
พิธีกรรายการ ข่าวบันเทิง “แซะ” คุยแคะแกะเกา เมาท์อีกมุม ทางช่อง Amarin TV 34 ออกอากาศทุกวันจันทร์ - พฤหัสบดี เวลา 17.50 - 18.50 น.
ออนไลน์
พ.ศ. 2564 : ซานิเบาได้เบา ทางช่อง YouTube:One Playground (เริ่มวันที่ 5 กุมภาพันธ์ 2564)
พ.ศ. 2564 : ปากต่อปาก EP.1 ทางช่อง YouTube:MY CHANNEL - OFFICIAL (เริ่มวันที่ 3 กรกฎาคม 2564)
พ.ศ. 2564 : - ทางช่อง YouTube:ZANI official
คอนเสิร์ต

คอนเสิร์ต ทรู อะคาเดมี่ แฟนเทเชีย ซีซั่นที่ 6 สัปดาห์ที่ 1-12
ทรู เอเอฟ 6 ทัวร์คอนเสิร์ต : เดอะเทอร์มินัล
คอนเสิร์ต Krungsri AF Fans Festival
คอนเสิร์ต Debutants AF6 the Album (Cafe' de l'amore)
คอนเสิร์ต The First 3D victory of the winner
แขกรับเชิญ คอนเสิร์ต ติ๊ก ชีโร่ ชัดเจน ไลฟ์ อิน คอนเสิร์ต
คอนเสิร์ต PD Radio รวมมิตร 90-98 FM
คอนเสิร์ต MR.NAT & MS.ZANI
คอนเสิร์ตกึ่งละครเวที AF Comedy Show must go on
Get The Concert : My Original Soundtrack 29 เม.ย. 54
คอนเสิร์ต FaTFEST มันถึงแก่น ยังบ่เคยมีแฟน บ้านอยู่แดนอีสาน 6 ส.ค.54 ในนาม Zani And The Missing Piece
คอนเสิร์ตเรวัต พุทธินันทน์ น้องร้องเพลงพี่ 15 ปีที่คิดถึง วันที่ 5 และ 6 พ.ย. 54
คอนเสิร์ต มัน ใหญ่ มาก 3 Big Mountain Music Festival 3 11ธ.ค.54 ในนาม Zani And The Missing Piece
คอนเสิร์ต AF Comedy Award วันที่ 12 พฤษภาคม 2555
คอนเสิร์ต Tisco Weath Present "Soundtrack of my life วันที่ 6 ตุลาคม 2555
คอนเสิร์ค TrueAF9เกินคาด (แขกรับเชิญ) วันที่ 4 พฤศจิกายน 2555 - ตลาดนัดต้นตาล ขอนแก่น
คอนเสิร์ต Overcoat Music Festival วันที่ 9 ธันวาคม 2555
คอนเสิร์ต AF 6 Concert Young จะโชว์ วันที่ 26 กรกฎาคม 2557 - M Theater
คอนเสิร์ต AF Reunion V Fun มันส์ เฟิร์ม วันเสาร์ที่ 6 มิถุนายน 2558 - Impact arena เมืองทองธานี
คอนเสิร์ต What Women Worth ผู้หญิงมีคุณค่า ไม่ว่าสถานะไหน วันเสาร์ที่ 18 กรกฎาคม 2558 - BCC Hall Central Ladprao